Folketing
2008-01-24

Så indføres der et borgerinitiativ, hvor 1 million ud af EU's ca. 495 millioner borgere fra en række medlemslande kan bede Kommissionen om at tage et forslag op. Det vil jo øge borgernes, og herunder jo altså også ngo'ernes, direkte indflydelse på den lovgivning, som behandles i EU. Man kan synes, at 1 million mennesker er meget, men gør vi det om til danske forhold, ville det svare til 10.000 underskrifter, og det er jo egentlig ikke så meget. Det er jo halvdelen af, hvad der skal til for at opstille til folketingsvalget. Vi får nu rammerne til at føre en mere handlekraftig udenrigspolitik fra EU, idet EU får mulighed for at tale med én stemme udadtil. Det skal vi bruge til at skabe en stærkere rolle for EU globalt, med afsæt i vores europæiske værdier som frihed, demokrati og menneskerettigheder. Mulighederne for at samarbejde om bekæmpelse af terrorisme og grænseoverskridende organiseret kriminalitet bliver bedre.